Brojne općine u Portugalu naplaćuju turističku pristojbu. Ovo vam neće biti ništa strano, jer se turistička pristojba naplaćuje i kod nas. Visina ove naknade nije svugdje ista, ali možete očekivati iznos od 1€ do 2€ po noćenju i osobi. Ako boravite u Lisabonu ili Portu, pristojba će biti nadodana vašem računu i obračunava se 2€ po noćenju do najviše sedam (7) noćenja. Turističku pristojbu ne plaćaju djeca mlađa od 13 godina, niti osobe koje su na liječenju.
Vila Nova de Gaia naplaćuje 2€ po noćenju po osobi tijekom visoke sezone (od 1. travnja do 30. rujna), dok je visina pristojbe tijekom niske sezone (od 1. listopada do 31. ožujka) 1€. Ta se naknada naplaćuje za najviše sedam (7) noćenja i za osobe u dobi od 16 i više godina. Gradovi Óbidos, Cascais i Mafra naplaćuju turističku pristojbu, dok je Braga, Fátima i Guimarães razmatraju uvesti u bliskoj budućnosti.
Sredstva prikupljena od turističke pristojbe izravno se usmjeravaju na financiranje turističkih projekata, opreme, infrastrukture i edukacije, neovisno o tome utječu li izravno na turizam. Neke općine smatraju da turistička pristojba negativno utječe na turizam, na primjer Aveiro, koji je je uveo 2012. i ukinuo 2014. radi negativnog učinka na lokalni turizam.